Retten i Aalborg idømte torsdag en 46-årig mand tre års fængsel for seksuelt misbrug af en syvårig pige. Den 46-årige var kæreste med pigens plejemor, da overgrebene fandt sted fra august til november 2011, og derfor opholdt han sig ofte i hjemmet, og var også alene med pigen, som han af og til passede. Han blev frifundet for forsøg på samleje med pigen. Men han blev kendt skyldig i at have gennemført fire anale samlejer med pigen og blev samtidig kendt skyldig i blufærdighedskrænkelse ved at have vist pornofilm for pigen. Retten lagde i sin afgørelse blandt andet vægt på, at der havde været et tillidsforhold mellem den dømte og pigen. Det oplyser ankager Ida Poulsen. Endelig blev den 46-årige kendt skyldig i 21 tilfælde af trusler mod pigens plejemor. Det er sket vis sms og facebook. Den 46-årige ankede dommen på stedet.

Opsummering:
En 46-årig mand er kendt skyldig i seksuelt misbrug af en syvårig pige.